open-index/open-wikipedia-markdown huggingface dataset:
Odnes

**Odnes** er et sted i Søndre Land kommune i Innlandet. Stedet ligger på nordsiden av Randsfjorden, ved fylkesvei 33, og har navn etter gården Odnes i nærheten. Odnes var stasjon på den nedlagte Valdresbanen.

Odnes er kjent for den store hoppbakken, som, etter store diskusjoner ble revet i 2008. I denne hoppbakken satte Birger Ruud verdensrekord med 76,5 meter i 1931, og Johanne Kolstad satte verdensrekord for kvinner med 46,5 meter samme år. Merete Kristiansen satte verdensrekord med 111 meter i 1989.

Det er to naturreservater, Odnesberga naturreservat og Dokkadeltaet naturreservat, ved Odnes.

## Litteratur
* 
*
Land (Innlandet)

**Land** er et distrikt i Innlandet fylke, beliggende omkring nordre del av Randsfjorden, rundt elvene Dokka og Etnas nedre løp. Administrativt er nå området delt inn i Nordre og Søndre Land kommuner, men geografisk regnes også søndre del av Etnedal og Sør-Aurdal med til Land. Sammen med Hadeland, Toten og Gjøvik utgjør Land regionen Vestoppland.

Land herred var et selvstendig formannskapsdistrikt fra 1837, som ble delt i Nordre og Søndre Land fra 1. januar 1848. Ved delingen var det 9&nbsp;199 innbyggere i distriktet. Land prestegjeld bestod inntil 1. mai 1866, da også det ble delt i Nordre og Søndre Land prestegjeld.

Området Land var basen for Harald Hårfagres krav på Norges trone, og hans far Halvdan Svarte omkom på sin siste ferd over Randsfjorden.

Språklig tilhører dialektene i Land til flatbygdmålene på Østlandet, til forskjell fra Valdrismål i tilgrensende bygdelag som tradisjonelt hører til midlandsmål.

## Referanser


## Eksterne lenker
* Turforslag til Hadeland, Gjøvik og Land på DNT og NRKs nettsted ut.no
Juliette Binoche

**Juliette Binoche** (født 1964) er en fransk skuespiller. Hun vant Oscar for beste kvinnelige birolle for rollen som Hana i filmen *[[Den engelske pasienten (film)|Den engelske pasienten]]* (1996).

## Filmografi i utvalg
* *[[På gjensyn (film fra 1985)|På gjensyn]]* (1985)
* *[[Ondt blod]]* (1986)
* *[[Tilværelsens uutholdelige letthet (film)|Tilværelsens uutholdelige letthet]]* (1988)
* *[[De elskende på Pont Neuf]]* (1991)
* *[[Blå (film)|Blå]]* (1993)
* *[[Den engelske pasienten (film)|Den engelske pasienten]]* (1996)
* *[[Ukjent kode]]* (2000)
* *[[Elsk meg bort]]* (1998)
* *[[Sjokolade (film fra 2000)|Sjokolade]]* (2000)
* *[[Paris, je t'aime]]* (2006)
* *[[L'Heure d'été]]* (2008)
* *[[Møte i Toscana]]* (2010)
* *[[Under overflata]]* (2011)
**[[Cosmopolis]]* (2011)
**[[Tusen ganger god natt|Tusen]] [[Tusen ganger god natt|ganger god natt]]* (2013)
**[[Godzilla (2014)|Godzilla]]* (2014)
**[[Hvordan bli en god kone]]* (2020)
**[[La Passion de Dodin Bouffant]]* (2023)

## Referanser


## Eksterne lenker
* 
* 
*
Signs

***Signs*** er en amerikansk film fra 2002 som er skrevet og regissert av M. Night Shyamalan.

## Handling
Graham Hess (Mel Gibson) er en tidligere prest som forlot både sin jobb og sin tro da kona hans døde i en bilulykke. En morgen finner han en gigantisk kornsirkel i åkeren utenfor huset sitt. Barna hans tror at dette er skapt av fiendtlige romvesener som har til hensikt og komme til jorden, men Graham avskriver det som en barnslig spøk. Men så dukker disse kornsirklene opp over hele verden, og når flere merkelige ting begynner å skje, må Graham revurdere sin mistanke.

## Rolleliste

## Eksterne lenker
*
Mira Sorvino

**Mira Katherine Sorvino** (født 1967) er en amerikansk skuespiller.

Sorvina vokste opp i Tenafly i New Jersey, og utdannet seg innen sinologi.

For sin rolle som Linda i filmen *[[Frodige Afrodite]]* mottok Sorvino en Oscar for beste kvinnelige birolle.

## Referanser


## Eksterne lenker
* 
* 
* 
*
Marcia Gay Harden

**Marcia Gay Harden** (født 14. august 1959 i La Jolla i California) er en amerikansk skuespiller.

I 2000 ble hun tildelt en Oscar for beste kvinnelige birolle for sin tolkning av «Lee Krasner» i filmen *[[Pollock]]*.

## Filmografi
(utvalg)

## Referanser


## Eksterne lenker
* 
* 
*
BASF

**BASF SE** (forkortelse for *Badische Anilin- und Soda-Fabrik SE*) er verdens største kjemiske konsern, og har sete i Ludwigshafen i Tyskland. Selskapet er notert på Frankfurt-børsen, London-børsen, New York-børsen og Zürich-børsen.

Det tyske selskapet ble grunnlagt i 1865, og består idag av over 160 datterselskaper. Det har fabrikker og filialer i 41 land i Europa, Asia og Nord- og Syd-Amerika, og hadde i 2006 95&nbsp;247 ansatte, derav 47&nbsp;296 i Tyskland. Selskapet er aktivt i 170 land i verden. I 2006 hadde BASF en omsetning på 52,6 milliarder euro. For tiden ekspanderer selskapet spesielt i Asia.

## Referanser


## Eksterne lenker
*
Aarflot

**Aarflot** er en norsk bondeslekt fra Sunnmøre. De spilte en dominerende rolle i Volda og Ørste på 1800-tallet. Den har navn etter gården Årflot i Ørsta.

Personer med etternavnet Aarflot:
* Sivert Aarflot (1759–1817), skolelærer, lensmann og folkeopplysningsmann
* Berthe Canutte Aarflot (1795–1859), forfatterinne av oppbyggelsesskrifter
* Rasmus Aarflot (1792–1845), lensmann, redaktør og stortingsmann
* Mauritz Aarflot (1821–1904), redaktør og stortingsmann
* Johannes Aarflot (1824–1891), bokhandler og stortingsmann
* Harald Aarflot (1899-1972), patentingeniør, grunnlegger av Bryn Aarflot
* Andreas Aarflot (f. 1928), norsk teolog og biskop.
* Franzisca Aarflot (f 1963), norsk dramatiker og sceneinstruktør
## Referanser
Dianne Wiest

**Dianne Wiest** (født 28. mars 1948 i Kansas City i Missouri) er en amerikansk skuespiller.

Wiest har vunnet to Oscar for beste kvinnelige birolle; i 1986 for rollen som Holly i filmen *[[Hannah og hennes søstre]]* og i 1994 for rollen som Helen Sinclair i filmen *[[Kuler over Broadway]]* *(Bullets Over Broadway)*.

## Referanser


## Eksterne lenker
* 
*
Todalsfjorden

**Todalsfjorden** er en fjord på indre Nordmøre. Den ligger i Surnadal kommune i Møre og Romsdal og er en fortsettelse av Stangvikfjorden. Fjorden starter ved garden Nausta, som ligger på østsida av fjorden, og strekker seg 4 kilometer sørøstover til bygda Todalen i botn av fjorden.

Riksvei 671 følger østsida av fjorden innover til Todalsøra.

Den botaniske hagen Svinviks arboret ligger på østsida av fjorden, ca. 4 kilometer nord for Todalen.

Elva Toåa munner ut i Todalsfjorden ved Todalsøra.

## Referanser
Berthe Canutte Aarflot

**Berthe Kanutte Aarflot** (født 3. januar 1795 i Ørsta, død 29. oktober 1859) var en norsk forfatter. Hun var en av sin tids mest leste forfattere av oppbyggelsesskrifter. Hun skrev religiøse tekster og sanger. Berthe Kanutte Aarflot var datter av Sivert Aarflot, søster til Rasmus Aarflot og farfars-farmor til Andreas Aarflot.

Hun ble en del av den haugianske kvinnebevegelsen og opptrådte som predikant på Søre-Sunnmøre og i Nordfjord og Sunnfjord.

## Verker
**Troens Frugt. En Samling af aandelige Sange, i tvende Dele*
*1844 – *Troens Frugt 2. En Samling af religiøse Opmuntrings og Opbyggelses-Breve*
**En gudselskende Sjæls opbyggelige Sange. Disse Sange bleve skrevne da Forfatterinden endnu var en ganske ung Pige i sin Faders Hus i Bergen*
*1852 – *Sjælens Morgen- og Aftenoffer, Bønner, Sukke og Sange paa hver Dag i Ugen tilligemed Sange paa de fire Aarets Tider*
*1853 – *Sjælens aandelige Høitidsglæde, indeholdende Bønner og Sange paa de i Aaret indfaldende Høitidsdage, med et Tillæg af nogle Psalmer samt Paamindelse om at undersøge sin Sjæls Tilstand førend man gaar til Herrens Bord*
*1853 – *Religiøse Breve til Opmuntring og Opbyggelse samt Bestyrkelse i Tro, Haab og Kjærlighed, med et Anhang af Leilighedssange samt en Morgen- og Aftenbøn med hosføiede Sange*
* *Smuler til Næring for Livet i Gud* (1856–62)

Hun gav i alt ut 5 hefter med litterære verk. Utgivelsene ble trykket i mange opplag. Mange av verkene hennes ble brukt i religiøse seremonier som bryllup, begravelser, konfirmasjon og dåp.
## Litteratur

*Anne Kristin Aasmundtveit, *Biografisk leksikon til Norsk Salmebok og Norsk Koralbok*, Verbum Forlag, Oslo, 1995. ISBN 82-543-0573-0, s. 75

## Referanser
Landåsbygda

**Landåsbygda** er en bygd med ca. 300 innbyggere i den nordre del av Søndre Land kommune i Innlandet fylke. Bygda ligger på mellom 480 moh. og 575 moh. Det meste av bebyggelsen befinner seg nord og vest for Landåsvatnet. Ved den vestre enden av dette ligger Landåsbygda kirke. 

Bygda har dagligvarebutikk, barnehage, skolefritidsordning og montessoriskole fra 1. til 7. klassetrinn.

Landaasen Rehabiliteringssenter er Søndre Lands største private bedrift og ligger ved Landåsvannet. Bedriften har medført at bygdas kvinner hadde sin arbeidsplass i hjembygda, men da under navnet *Landaasen Bad- og Rekreasjon*.  Nå er det stor bredde av fagfolk, som leger, fysioterapeuter og ergoterapeuter, samt sykepleiere, hjelpepleiere, vaktmestre, kokker og renholdspersonale. 
Under krigen var Landaasen okkupert av tyskerne, og her holdt politiskolen til.  (Filmen "Strengt hemmelig" fra 2010 omhandler blant annet dette.)    

Landåsbygdas høyeste punkt, Venholen, ligger 750 meter over havet og er et attraktivt turmål.  Herfra kan man se hele bygda og deler av Synnfjellet. Venholen grenser mot Gjøvik kommune.

## Kulturminner
* Snekkerhaugen gravfelt. Består av minst 8 fornminner, hvorav 2 hauger, 1 røys og 5 steinlegninger. 

## Kjente personer fra Landåsbygda
*Hans Olav Brenner (1978–), norsk programleder

## Referanser
Johan Undrum

**Johan Undrum** (1880–1940) var en norsk politiker og lensmann. Han var stortingsrepresentant for Østfold fra 1931 til sin død, som høyremann.

## Biografi
Han ble født i sin mors hjembygd Undrumsdal og vokste opp på Undrum i Sem. Faren var styrmann. Johan Undrum giftet seg med Klara Marie, datter av klokkeren i bygda.

Han gikk amtsskolen og ble så ansatt hos lensmannen i Ramnes. I 1900 ble lensmann Karl Sanderød valgt inn på Stortinget, og 20 år gamle Undrum ble konstituert i stillingen. I 1903 ble Sanderød lensmann i Sem, og Undrum fulgte ham som lensmannsbetjent. I 1907 ble Undrum lensmann i Svelvik, og i 1915 lensmann i Skjeberg.

Undrum var kommunepolitiker i Svelvik og senere i Skjeberg, og i Svelvik spilte han en sentral rolle i etablering av både vannverk og elektrisitetsverk. Han var også med på å etablere Svelvik papirfabrikk.

Undrum var formann i fylkesstyret i Østfold Høyre fra 1928 til 1933. Ved stortingsvalget i 1930 ble han valgt inn på tinget fra Østfold fylkes landdistrikter og gjenvalgt i 1933 og 1936. Han satt den første perioden i Stortingets lovkomité og fra 1934 som nestformann i Stortingets protokollkomité og Stortingets sekretær.

## Referanser


## Eksterne lenker
*
Anna Paquin

**Anna Helene Paquin** (født 24. juli 1982 i Winnipeg i Manitoba i Canada) er en canadiskfødt newzealandsk skuespiller.

## Biografi
Paquin ble født i Canada av to lærere, og flyttet til New Zealand da hun var fire år gammel. Hennes første opptreden på filmlerretet var i 1993 i filmen *[[Piano (film)|Piano]]*, en film som fikk veldig gode kritikker, og gjorde at Paquin vant en Oscar for beste kvinnelige birolle i en alder av elleve, den nest yngste Oscar-vinneren i historien (nest etter Tatum O'Neal).

Mens hun bodde i New Zealand gikk hun på Hutt Intermediate School fra 1994&ndash;95, før hun begynte på videregående i Wellington. Hun ble uteksaminert fra high school i Los Angeles, der hun hadde flyttet med sin mor etter foreldrenes skilsmisse. Hun hadde flere roller i diverse filmer i Los Angeles, og begynte såvidt på Columbia University, før hun sluttet etter ett år for å fokusere på skuespillerkarrieren. 
 
Hun fikk på nytt verdensomspennende anerkjennelse etter rollen som Rogue i filmsuksessen *[[X-Men (film)|X-Men]]* i 2000, oppfølgeren *[[X-Men 2]]* i 2003, samt i den tredje filmen *[[X-Men: The Last Stand]]* i 2006. Sommeren 2006 fullførte hun innspillingen av filmen *[[Blue State]]*, en film hun også var produsent for. Hun spilte hovedrollen Sookie Stackhouse i den prisvinnende HBO-dramaserien *[[True Blood]]*.

## Filmografi

## Priser

### Vunnet
* 2009 – Golden Globe Award – Beste kvinnelige rolle for *[[True Blood (Serie)|True Blood]]*
* 1994 – Oscar – Beste kvinnelige birolle for *[[Piano (film)|Piano]]*.
* 1993 – LAFCA Award – Beste kvinnelige birolle for *[[Piano (film)|Piano]]*.

### Nominert
* 2001 – MTV Movie Award – Beste lag på skjermen for *[[X-Men (film)|X-Men]]*, delt med Halle Berry, Hugh Jackman og James Marsden.
* 2001 – Saturn Award – Beste opptreden av en yngre skuespiller for *[[X-Men (film)|X-Men]]*.
* 2001 – Blockbuster Entertainment Award – Favorittskuespillerinne – Science Fiction for *[[X-Men (film)|X-Men]]*.
* 1994 – Golden Globe – Beste kvinnelige birolle – for *[[Piano (film)|Piano]]*.

## Referanser


## Eksterne lenker
* 
* 
* 
* Vinnertalen da Paquin mottok Oscar for ''Piano''
DTED

**DTED** står for **''D**igital **T**errain **E**levation **D**ata'' og er et dataformat som er utviklet av det amerikanske National Geospatial-Intelligence Agency.  Det beskriver høydedata på jordoverflaten.  Tre nivåer på oppløsningen er definert:

* Nivå 0 har en oppløsning på 30 buesekunder (omtrent 900 meter mellom datapunktene)
* Nivå 1 har en oppløsning på 3 buesekunder (omtrent 90 meter mellom datapunktene)
* Nivå 2 har en oppløsning på 1 buesekund (omtrent 30 meter mellom datapunktene)

## Eksterne lenker
* FAS.org om DTED (engelsk)
* National Geospatial-Intelligence Agency tilbyr DTED0 for gratis nedlasting (engelsk)
Sjømålmissil

Et **sjømålsmissil** er et missil som er beregnet på bruk mot sjømål, som for eksempel fartøyer. Kjente sjømålsmissiler er norske Penguin og Naval Strike Missile, franske Exocet og amerikanske Harpoon. De første sjømålsmissilene ble brukt av tyske styrker under andre verdenskrig. I etterkrigstiden har sjømålsmissiler blitt enerådende i kamp mellom fartøyer, og de store artilleriskipene fra tidligere tider er borte.

Mottiltak mot sjømålsmissiler inkluderer beskytning med såkalte CIWS (**''C**lose-**I**n **W**eapon **S**ystems*) utstyrt med [[roterende kanoner]] eller [[luftvernmissil]]er, og avledning ved hjelp av bluss eller *chaff''.
Kongetiden

**Kongetiden** er den betegnelsen man gjerne bruker på den tiden da kongedømmet Israel (Tistammeriket) og kongedømmet Judea (Tostammeriket) ble styrt av konger. 

Den bibelske kongerekke begynner med det forente kongeriket i det 10. århundre f.Kr., og fortsetter med kongerekkene i Israels-riket frem til Samarias fall i 722 f. Kr., og i Juda-riket til Jerusalems fall i 587 f. Kr.

## Det forente Israel
* Saul
* David (Sauls sønn Isjbosjet kjempet for makten i to år)
* Salomo

## Tistammeriket
* Jeroboam I
* Nadab
* Basja
* Ela 
* Simri
* Omri (Tibni var motkonge en tid)
* Ahab
* Ahasja
* Joram
* Jehu
* Joakas
* Joasj
* Jeroboam II 
* Sakarja
* Sjallum
* Menahem
* Pekahja
* Pekah
* Hosea

## Tostammeriket
* Rehabeam
* Abia
* Asa
* Josjafat
* Joram
* Ahasja
* Joasj
* Amasja
* Ussia
* Jotam
* Akas
* Hiskia
* Manasse
* Amon
* Josjia
* Joakas
* Jojakim
* Jojakin
* Sidkia

## Referanser


## Eksterne lenker
*
Benjamin Butler

**Benjamin Franklin Butler** (født 5. november 1818, død 11. januar 1893) var en amerikansk advokat, offiser og politiker.  Han representerte Massachusetts i det amerikanske senatet og var senere guvernør for delstaten.  Under den amerikanske borgerkrigen var han en kontroversiell figur, og han var hatet i sørstatene i årevis etterpå, hvor han hadde kallenavnet «Beast Butler».

## Referanser


## Eksterne lenker
* 
*
Marisa Tomei

**Marisa Tomei** (født 1964) er en amerikansk skuespiller.

Tomei vant Oscar for beste kvinnelige birolle for rollen som Mona Lisa Vito i filmen *[[Min kule fetter Vinny]]* (1992). Hun hadde også en rolle i sesong 1 av TV-serien *[[Kaos på college]]*.

## Filmografi
* 2021 – Spider-Man: No Way Home som May Parker: Peter Parkers tante.
* 2019 – Spider-Man: Far From Home som tante May Parker
* 2018 – The First Purge som Dr. May Updale
* 2017 – Spider-Man: Homecoming som tante May
* 2016 – Captain America: Civil War som tante May Parker
* 2015 – The Big Short som Cynthia Baum
* 2015 – Trainwreck som en hundeeier
* 2015 – Love the Coopers som Emma
* 2011 – Maktens menn som Ida Horowicz.
* 2011 – The Lincoln Lawyer som Margaret McPherson
* 2011 – Crazy, Stupid, Love. som Kate Taffety
* 2008 – The Wrestler som Pam / Cassidy
* 2007 – Wild Hogs som Maggie
* 2007 – Before the Devil Knows You’re Dead som Gina Hanson
* 2003 – Terapi for korte lunter som Linda
* 2000 – Det kvinner vil ha som Lola
* 1995 – Four Rooms som Margaret

## Referanser


## Eksterne lenker
* 
*
Beleiringen av Petersburg

**Beleiringen av [[Petersburg (Virginia)|Petersburg]]** i Virginia i USA foregikk fra 15. juni 1864 til 25. mars 1865.  Det var en rekke trefninger som sammen fikk dette navnet, men det var ikke en beleiring i egentlig militær forstand.  

En periode på 10 måneder foregikk det skyttergravskrig for å sikre sørstatenes forsyningslinjer, noe som forespeilet det som kom til å skje på vestfronten under første verdenskrig senere.

## Referanser
Opus

**Opus** (fra latin *opus*, «arbeid, verk») er en betegnelsen på et *verk* som er blitt utført eller gjort av en kunstner eller en kunsthåndverker. Med opus kan også en persons samlede verker være ment. Det blir oftest brukt i musikk og arkitektur.

I musikk blir ofte uttrykket brukt med et nummer bak. Nummeret viser da til rekkefølgen en komponists musikkstykker har blitt publisert i. Opus forkortes på norsk uten punktum slik: «op».

De aller fleste komponisters verker er opusnummerert. Unntak finnes: Johann Sebastian Bachs verker har fått egen betegnelse: BWV (Bach-Werke-Verzeichnis) og Mozart har en tilsvarende lang liste oppkalt etter katalogmakeren Köchel. I begge tilfeller har der dukket opp til nå ukjente verk, som har gitt ugreie med den opprinnelige nummereringen.

Opus har også gitt opphavet til italienske opera.

## Se også
* Magnum opus

## Referanser
Hartford

**Hartford** er hovedstaden i den amerikanske delstaten Connecticut. Den ligger langs Connecticut River, nær midt i delstaten. I 2000 hadde byen en befolkning på 121&nbsp;578. Det er den tredje største byen i delstaten, etter Bridgeport og New Haven.

Hartford kalles ofte for verdens forsikringshovedstad på grunn av de mange forsikringsselskapene som har hovedkontor i byen. USAs eldste kontinuerlig utgitt avis, Hartford Courant fra 1764, kommer ut her.

Byens, og Connecticuts, høyeste bygning er skyskraperen City Place ifra 1980 med sine 163 meter.

## Kjente folk fra Hartford
* Wayne Bergeron (1958–), jazztrompetist
* Samuel Colt (1814–1862), oppfinner
* Linda Evans (1942–), skuespillerinne
* Katharine Hepburn (1907–2003), skuespillerinne
* Harold J. Berman (1918–2007), jurist

## Referanser


## Eksterne lenker
* 
*
Perkusjonslås

**Perkusjonslås** er etterfølgeren etter flintlåsen som avfyringsmekanisme for skytevåpen.

Perkusjonslåsen har en hane (slaghammer) som slår på en tennhette som sitter på en pistong. Pistongen har et lite hull i midten som fører inn til kammeret i bakenden av løpet. Når hanen slår på tennhetta blir det en liten eksplosjon og en stikkflamme går gjennom hullet i pistongen og antenner kruttladningen i kammeret. Tennhetta ble funnet opp av den skotske presten Alexander John Forsyth som tok patent på oppfinnelsen i 1807, men den kom først i alminnelig bruk på 1830-tallet. De første perkusjonsvåpnene var enkeltskudds munningsladevåpen.

Perkusjonsvåpen ble faset ut til fordel for våpen med patroner med tennhetter i på 1860-tallet.

## Perkusjonsrevolvere

Med perkusjonslåsen og fenghette ble det mulig å lage praktiske revolvere. På 1850-tallet designet både briten Robert Adams og amerikaneren Samuel Colt en rekke praktiske perkusjonsrelvolvere som ble antatt av hæren i dere respektive hjemland, som Beaumont–Adams revolver, Colt 1851 Navy Revolver og Colt 1860 Army Revolver.

## Referanser
Opus (andre betydninger)

**Opus** kan bety

*Opus, musikkfaglig benevnelse på *verk*
*Opus (lydkodek)
*Opus (band), østerriksk pop-rock-gruppe
*Opus (tegneserie), amerikansk komistripe, og
*Opus (tegneseriefigur)
1. marineregiment

**1. marineregiment** (***1st Marine Regiment***) er et infanteriregiment i det amerikanske marinekorpset med hovedkvarter i Camp Pendleton i California. Regimentet tilhører 1. marinedivisjon og består av fire infanteribataljoner og en stabsbataljon:

*Stabsbataljon
*1. bataljon
*2. bataljon
*3. bataljon
*4. bataljon

1. marineregiment ble først dannet i Philadelphia i Pennsylvania 27. november 1913. I de første årene ble regimentet hovedsakelig benyttet som en kampstyrke under USAs intervensjoner i Latin-Amerika fra 1898 (etter Den spansk-amerikanske krigen) til 1934. Under annen verdenskrig deltok regimentet først i slaget om Guadalcanal; deretter felttoget i New Britain i desember 1943 etterfulgt av det blodige slaget om Peleliu.

## Eksterne lenker
*
Army Air Corps

**Army Air Corps** er British Army sin enhet for flyvemaskiner. Denne enheten har et nært forhold til Royal Air Force. Rollen til **AAC** er lufttransport av hærens materiell og personell, samt nær-støtte-angrep, primært ved helikopter.

## Historie
AAC har eksistert i to perioder: først 1942–1949, og deretter fra 1957 til dags dato. Den første opprettelsen ble annonsert av Winston Churchill. Army Air Corps hadde en forgjenger fra første verdenskrig, Royal Flying Corps, som ble lagt ned ved opprettelsen av RAF i 1918.
U.S. Army Air Corps

**U.S. Army Air Corps** var den amerikanske hærens flyvåpen fra 1926 til 1941. Det ble avløst i 1941 av United States Army Air Forces. Forskjellen mellom USAAC og USAAF var i hovedsak navnet, man endret dette før krigen man var sikker på skulle komme, og som i ettertid har fått navnet andre verdenskrig.

## Størrelse

U.S. Army Air Cops vokste jevnt og trutt frem til 1938. Etter dette og frem til navnebyttet i 1941 ble veksten eksplosiv.

## Distinksjoner

## Eksterne lenker
*
1. marinedivisjon

**1. marinedivisjon** (***1st Marine Division***) er den eldste, største og mest dekorerte divisjonen i det amerikanske marinekorpset. Forbandet har mer enn 19&nbsp;000 soldater og er en av tre divisjoner i aktiv tjeneste i marinekorpset.

Divisjonens motto er: «No Better Friend, No Worse Enemy». De er spesielt kjent for sin innsats i slaget om Guadalcanal.  1. marinedivisjon portretteres  blant annet i Steven Spielbergs TV-serie The Pacific.

## Kamper

**[[Andre verdenskrig]]**
* Slaget om Guadalcanal
* 
* Slaget om Peleliu
* Slaget om Okinawa

**[[Koreakrigen]]**
* 
* 

**[[Vietnamkrigen]]**
* 
* Tết-offensiven

**[[Operasjon Desert Storm]]**
* Slaget ved Khafji

**[[Operasjon Iraqi Freedom]]**
* 
* Det andre slaget om Fallujah

**[[Operasjon Enduring Freedom]]**

## Organisasjon

Divisjonen utgjør landstyrkene i I Marine Expeditionary Force og består av:
* Stabsbataljon
* 1. marineregiment (infanteri)
*  (infanteri)
*  (infanteri)
*  (artilleri)
* 3. amfibiebataljon
* 1. lette panseroppklaringsbataljon
* 3. lette panseroppklaringsbataljon
* 1. ingeniørbataljon
* 1. stridsvognbataljon
* 1. oppklaringsbataljon
* 1. sambandsbataljon

## Referanser


## Eksterne lenker
*
Mercedes Ruehl

**Mercedes J. Ruehl** (født 28. februar 1948 i Queens i New York City) er en amerikansk skuespiller. 

For sin rolle som *Anne* i filmen *[[The Fisher King]]* vant Ruehl en Oscar for beste kvinnelige birolle.

## Arbeider

### Filmografi

### Fjernsyn

### Teater

## Referanser


## Eksterne lenker
*
Audi 80

**Audi 80** er navnet på ulike mellomstore familiebiler som ble laget av tyske Audi fra1966 til 1996.

Navnet ble først brukt på Audi F103 i 1966, da Audi 80 kunne fås som 2- eller 4-dørs sedan eller 3-dørs stasjonsvogn (Variant).  Audi 80 var litt mindre enn Audi 90 og noe større enn Audi 60.  

Neste generasjon (B1) Audi 80 kom i 1972 og ble kåret Årets Bil samme året. Den ble bygd på samme chassis som VW Passat.  Den senere VW Golf GTi var inspirert av GTE-utgaven av Audi 80.

Den ble erstattet av Audi A4 i 1995.
## Generasjonsbilder

Audi 80 Variant (1967) ITB 2017 (1).JPG | 1967 Audi 80 Variant
1973 Audi 80 S (15234908532).jpg | 1973 Audi 80 (B1)
1982 Audi 80 GL Diesel (8940673532).jpg | 1982 Audi 80 (B2) GL diesel
1991 Audi 80 1.8 S (B3) (52842223204).jpg | 1991 Audi 80 (B3) 1.8 S
1993 Audi 80 TDi 1.jpg | 1993 Audi 80 (B4) TDi Avant

## Modelloversikt
*B1 Type 80: Audi 80 (1973–1976) 
*B1 Type 82/33: Audi 80 (1977–1978) 
*B2 Type 81: Audi 80 (1979–1986), Audi 90 (1985–1986); Audi Coupé (1981–1984) 
*B2 Type 85: Audi 80 Quattro (1982–1986), Audi 90 Quattro (1985–1986), Audi Coupé Quattro (1985–1988); Audi (Ur) Quattro (1981–1991); Audi Sport Quattro (1984–1987) 
*B3 Type 89/8A: Audi 80/90 (1987–1992) 
*B3 Type 89Q: Audi 80/90 Quattro (1987–1992) 
*B3 Type 8B: Audi Coupé (1989–1996); Audi S2 (1991–1996) 
*B4 Type 8C: Audi 80 (1992–1994) 
*B4 Type 8C: Audi 80 Avant (1993–1995)
*B4 Type 8G: Audi Cabriolet (1991–2000) 

## Referanser
North American F-100 Super Sabre

**F-100 Super Sabre** var et amerikansk jagerfly som var i tjeneste fra 1954 til 1971, med reservestatus fram til 1979.  Det var etterfølgeren til F-86 Sabre. Flyet ble utviklet av selskapet North American Aviation Inc..

Prototypen YF-100A fløy første gang 25. mai 1953, og den første produksjonsmodellen, F-100A, fløy allerede 14. oktober samme år. Flyet var det første supersoniske kampfly i militær tjeneste da USAF begynte å ta det i bruk i september 1954. Flyet var også i tjeneste i flyvåpnene til Danmark, Frankrike, og Tyrkia.

## Varianter

* **F-100A**
* **F-100C**
* **F-100D**
* **F-100F**

## Spesifikasjoner (F-100D)

## Galleri

 F100Cskyblazweb.jpg|North American F-100C.
 North American F-100D Cockpit 060922-F-1234S-014.jpg|North American F-100D Cockpit.
 F100 Napalm.gif|


## Referanser




## Eksterne lenker
* Wings Palette-fargelegging
Sporlys

**Sporlysammunisjon** (også kalt bare **sporlys**) bruker spesielle kuler som er modifisert for å inneholde en liten pyroteknisk ladning i bakre del. Ladningen antennes når kulen avfyres, ved at magnesiumet antennes av den høye varmen og trykket i løpet under avfyring, og brenner med et kraftig lys, noe som gjør dem synlige i mørket. Dette gjør at skytteren kan følge kulens bane, og endre siktet etter behov.

Sporlys kan også brukes for å rette ildledning mot et spesielt mål, siden kulens bane er synlig for andre soldater. Ulempen er at sporlys også avslører skytterens posisjon ved at man kan spore kulens bane tilbake til utgangspunktet. For å gjøre dette vanskeligere, er de fleste moderne sporlys utstyrt med en forsinket antenningsmekanisme slik at de først blir synlige etter å ha vært i flukt en viss avstand. Dødeligeheten til sporlys er tilnærmet lik den for normal ammunisjon uten sporlys. Tap av masse og det faktum at kulen «brenner» vil til en viss grad kunne påvirke kulens bane. Kulen har derfor et større volum i forhold til vekt, enn en kule uten sporlys. En kule med sporlys vil ha en høyrere hastighet og «flatere» kulebane ved at det som brenner bak prosjektilet fører til at baksiden av kula ikke har undertrykk, som vanlige prosjektiler får. Denne effekten utnyttes ved enkelte granater, såkalte «base bleed», som ved denne effekten får lengre rekkevidde. 

Standard NATO-markering for sporlys er rød eller oransje lakk eller maling på tuppen av kulen. Det er ikke dette som brenner. Selve satsen sitter i et hulerom i bakkant av kulen, omsluttet av mantelen. Dette gjør at sporlyset ideelt sett ikke er synlig forfra.

NATO-land bruker stort sett sporlys som brenner med en oransje-rød farge. Denne fargen kommer av strontiumsalter som brenner sammen med magnesiumsatsen.

Tidligere Warszawapakt-land bruker stort sett sporlys som brenner med en grønn farge. Grønnfargen kommer av bariumsalter, i motsetning til strontiumet brukt i vestlig sporlysammunisjon. Denne fargen ble også brukt på sporlys i tyske våpen under andre verdenskrig.

Det finnes også infrarøde sporlys, ofte kalt kun IR-sporlys. Tennsatsen i disse brenner mye svakere enn vanlige sporlys, ofte så svakt at de kun er synlige med restlysforsterker.
Northrop Corporation

**Northrop** var en flyprodusent i USA fra 1939 fram til 1994, da selskapet ble fusjonert med Grumman og dannet Northrop Grumman.

Jack Northrop stiftet tre selskaper under navnet sitt. Det første var Avion Corporation i 1927, som i 1929 ble kjøpt opp av United Aircraft and Transport Corporation som et underbruk kalt *Northrop Aviation Corporation*. Moderselskapet flyttet så til Kansas i 1931 og sammen med Donald Douglas startet  Jack Northrop **Northrop Corporation** i El Segundo, California. Sammen laget de flere vellykkede fly, blant annet Northrop Gamma og Northrop Delta. Vanskeligheter med arbeidsstokken førte til at selskapet ble oppløst i 1937.

Jack Northrop startet i 1939 sitt eget selskap kalt *Northrop Corporation*. Dette selskapet var i virksomhet til 1994 da det ble slått sammen med Grumman Aircraft Engineering Corporation og dannet Northrop Grumman.

## Fly med Northrop-navnet

**Northrop Aircraft Corporation**:
* Northrop Alpha
* Northrop Beta

**Northrop Corporation (I)**, senere El Segundo under Douglas:
* Northrop Gamma
* A-17
* BT-1 – senere SBD Dauntless
* Northrop Delta

**Northrop Corporation (II)**:
* N-3PB
* P-61 Black Widow
* YB-35
* XP-56
* XP-79 Flying Ram
* YB-49
* N-32 Raider
* F-89 Scorpion
* X-4 Bantam
* F-5 Freedom Fighter
* T-38 Talon
* YA-9A
* YF-17 Cobra
* F-20 Tigershark
* HL-10
* Tacit Blue
* B-2 Spirit
* YF-23 (med McDonnell Douglas)

## Eksterne lenker
Coloradoelven

**Coloradoelven** (engelsk: *Colorado River*, spansk: *Río Colorado*) er en elv som løper fra delstaten Colorado på vestsiden av Rocky Mountains, gjennom Utah og så gjennom Grand Canyon i Arizona. Elven utgjør så grenseelven mellom Arizona og Nevada og California før elven på nederste del av løpet går gjennom Mexico før den løper ut i Californiabukta. Nedbørfeltet for elven dekker om lag &nbsp;km².
## Regulering
Elva er sterkt utbygd, hele vannføringen i elva er regulert. Hooverdammen, som dannet innsjøen «Lake Mead», ble bygget i 1930-årene og er den største av flere demninger langs elven. Vannet er brukt for vanning i jordbruket, og til å dekke vannforbruket i store byer som Phoenix og Las Vegas, som ellers ligger i et svært tørt område. Los Angeles og jordbruket i Imperial Valley får også mye av sitt vannbehov dekket av elven. Overføringen til Los Angeles er 240 mil lang. Idag er nedre del av løpet ofte tørt på grunn av det store vannforbruket i nord. Rundt 1980 fraktet elven 10 millioner tonn salt og mineraler som forurenser nedstrøms, saltet skriver seg fra jordbruksland i ørkenområder der vanningen løser opp salt som blir med tilbake til elven.
## Utspring

Hva som er å regne som elvens begynnelse, har ikke vært opplagt. Under Ny-Spanias tid var man forsåvidt blitt kjent med elven, og gav den dens navn, men de definerte den til et elveskille litt nord for den nåværende grense mellom Arizona og Utah. Den nordlige hovedgren derfra (som nå er Colorado) kalte de *Río San Bonaventura*. Den sørlige grenen kalte de *Río San Juan*.

Da det amerikanske politiske Colorado-territoriet ble etablert (med de samme grenser som den senere delstaten Colorado), var det ut fra antagelsen at elven hadde sitt utspring et sted opp i dens vestlige fjellmasser. Men sikkert visste man det ikke på anglo-amerikansk hold. Senere ble det etter en ekspedisjon inn i Rocky Mountains bestemt at Colorado var å regne som det elveløp som var nedenfor der Green River og Grand River forente seg. Det var i det som nå er i delstaten Utah. Senere ble dette standpunktet endret. Green River ble definert som sideelv, og Grand River ble definert som Colorado Rivers øvre løp. 

Green Rivers status som sideelv til Colorado River ble til av politiske grunner. Frem til 1921 regnet man det altså slik at Colorado River begynte der Green River sluttet. Her var det et elvemøte, og den andre kildeelven til Colorado bar navnet Grand River.  I 1921 bad kongressrepresentanten Edward T. Taylor (fra Colorado) om at Congressional Committee on Interstate and Foreign Commerce endret  Grand Rivers navn og status til Colorado River. Den 25. juli 1921 ble navneskiftet offisielt i *House Joint Resolution 460*, mot protester reist fra representanter fra Wyoming og Utah og fra United States Geological Survey som påpekte at Green Rivers nedbørsfelt var klart større enn Grand Rivers, selv om Grand hadde et høyere vannvolum der den møtte Green.

Grand overlever i noen navn som Grand Valley, Grand Junction og Grand County.

## Se også
* Liste over verdens lengste elver
* Liste over elver i USA

## Referanser


## Eksterne lenker
*
Olympia Dukakis

**Olympia Dukakis** (født 20. juni 1931 i Lowell i Massachusetts, død 1. mai 2021) var en amerikansk skuespillerinne.

Dukakis vant en Oscar for beste kvinnelige birolle for sin rolle som Rose Castorini i filmen *[[Forhekset av månen]]* (*Moonstruck*). I 2019 hadde en dokumentar om henne premiere på festivalen DOC NYC i New York City.

## Filmografi (utvalg)
* 1987 – *[[Forhekset av månen]]*
* 1988 – *[[Working Girl]]*
* 1989 – *[[Steel Magnolias]]*
* 1993 – *[[The Cemetery Club]]*
* 1995 – *[[Mighty Aphrodite]]*
* 2003 – *[[Charlie's War]]*
* 2011 – *[[Cloudburst]]*
## Referanser


## Eksterne lenker
* 
*
Fluberg (tettsted)

**Fluberg** er et sted i Fluberg sogn i Søndre Land kommune i Innlandet, på østsiden av Randsfjorden, ved fylkesvei 34. Stedet var stasjon på den nedlagte Valdresbanen. I utkanten av stedet står Fluberg kirke. 

## Referanser
M167 Vulcan

**M167 Vulcan** er et luftvernssystem bestykket med en 20&nbsp;mm M61 Vulcan gatlingkanon.  Det ble primært brukt til å beskytte fly- og helikopterbaser for det amerikanske luftforsvaret.  Det er nå trukket tilbake fra amerikansk tjeneste til fordel for M1097 Avenger og en bakkebasert versjon av Phalanx CIWS.

## Varianter
;M167: Den opprinnelige varianten med en 20&nbsp;mm hurtigskytende gatlingkanon.
;M167A2 VADS: Bedre ildledningsystemer og motorer til sidebevegelse.

## Se også
* M163 Vulcan Air Defense System – samme systemet på et M113-chassis

## Eksterne lenker
* M167 VADS hos GlobalSecurity.org (engelsk)
Anjelica Huston

**Anjelica Huston** (født 1951) er en amerikansk skuespiller, regissør og tidligere modell. Hun er datter av filmregissøren John Huston og barnebarn av skuespilleren Walter Huston.

Huston vant Oscar for beste kvinnelige birolle for rollen som Maerose Prizzi i filmen *[[Prizzis ære]]*. Hun har også spilt rollen som Morticia Addams i *[[Familien Addams]]*-filmene. Hun har blant annet spilt i Wes Andersons *[[The Royal Tenenbaums]]* og *[[Livet under vann med Steve Zissou]]*.

## Filmografi (utvalg)
* 1967 – *[[Casino Royale (1967)|Casino Royale]]*
* 1984 – *[[The Ice Pirates]]*
* 1985 – *[[Prizzis ære]]*
* 1986 – *[[Captain EO]]*
* 1990 – *[[Heksene (film)|Heksene]]*
* 1998 – *[[Buffalo '66]]*
* 2001 – *[[The Royal Tenenbaums]]*
* 2004 – *[[Livet under vann med Steve Zissou]]*
* 2007 – *[[The Darjeeling Limited]]*
* 2011 – *[[50/50 (2011)|50/50]]*
* 2025 – *[[From the World of John Wick: Ballerina]]*

## Bibliografi
* 
* 

## Referanser


## Eksterne lenker
* 
*
Brenda Fricker

**Brenda Fricker** (født 17. februar 1945 i Dublin, Irland) er en irsk skuespiller.

For sin rolle som Bridget Brown, mor til *Christy Brown* i filmen *[[Min venstre fot]]* *(My Left Foot)*, vant hun en Oscar i 1989 for beste kvinnelige birolle.

## Referanser


## Eksterne lenker
*
Geena Davis

**Virginia Elizabeth «Geena» Davis** (født 21. januar 1956 i Wareham i Massachusetts) er en amerikansk skuespiller.

Davis har blant annet spilt rollen som Thelma i filmen *[[Thelma & Louise]]* fra 1991. Hun ble Oscar-nominert for rolletolkningen sin i denne filmen. Det samme ble Susan Sarandon for samme film. Ingen av dem vant. For sin rolle som Muriel i filmen *[[Den tilfeldige turist]]* vant hun i 1988 en Oscar for beste kvinnelige birolle. Hun var også med i den amerikanske TV-serien *[[Commander in Chief]]*, der hun spilte hovedrollen som Mackenzie Allen, USAs første kvinnelige president.

Davis var gift med den finsk-amerikanske regissøren og produsenten Renny Harlin i årene 1993–1998.

## Filmografi
* 1982 – *[[Tootsie]]*
* 1985 – *[[Fletch]]*
* 1986 – *[[Fluen (film)|Fluen]]*
* 1988 – *[[Beetlejuice]]*
* 1988 – *[[Den tilfeldige turist]]*
* 1988 – *[[Nærkontakt av verste grad]]*
* 1990 – *[[Raske penger]]*
* 1991 – *[[Thelma & Louise]]*
* 1992 – *[[En klasse for seg]]*
* 1992 – *[[En ganske alminnelig helt]]*
* 1993 – *[[Angie (film)|Angie]]*
* 1995 – *[[Cutthroat Island]]*
* 1996 – *[[The Long Kiss Goodnight]]*
* 1999 – *[[Stuart Little (film)Stuart Little]]*
* 2001 – *[[Stuart Little 2]]*
* 2004 – *[[Will & Grace|Will & Grace]]* (TV-serie)
* 2005 – *[[Commander in Chief|Commander in Chief]]* (TV-serie)
* 2005 – *[[Stuart Little 3: Villmarken kaller]]*
* 2009 – *[[Accidents Happen]]*
* 2012 – *[[Coma (TV-serie)|Coma]]* (TV-serie)
* 2013 – *[[In a World...]]*
* 2014 – *[[Grey's Anatomy|Grey's Anatomy]]* (TV-serie)

## Referanser


## Eksterne lenker
*
Eiksundsambandet

**Eiksundsambandet** er et tunnel- og broprosjekt på Sunnmøre. Prosjektet består av Eiksundbrua (405 meter), Eiksundtunnelen (7&nbsp;765 meter), Helgehorntunnelen (1&nbsp;160 meter) og Morkaåstunnelen (630 meter), samt 4,9 km ny vei. I tillegg kom utbedring av fylkesvei 47 på 4,3 km. Til sammen hadde veiprosjektet en lengde på 14&nbsp;880 meter.  Med en dybde på 287 meter var Eiksundtunnelen verdens dypeste veitunnel. Fra 2019 er Ryfylketunnelen den dypeste.

Stortinget ga klarsignal for prosjektet høsten 2002 og arbeidet ble påbegynt i 2003. Sambandet ble åpnet 23. februar 2008 og er en del av riksvei 653.

Finansieringen var 75 % statlig tilskudd, 5 % lokale tilskudd og 20 % bompenger. Totalkostnaden ble 970 millioner kroner. 25 millioner mindre enn anslått. Bompengeinnkrevingen tok slutt 14. juni 2014, som var 9 år tidligere enn det som lå til grunn for prosjektet.

Forbindelsen har betydd mye for et internasjonalt rettet næringsliv med skipsindustri, rederier og servicebedrifter. Sammen med Kvivsvegen, som åpnet i 2012, har prosjektet kortet ned reisetiden til Østlandet betydelig. 

Kommunene Herøy, Sande, Ulstein og Hareid var inntil 2008 den største regionen i Norge uten fastlandsforbindelse. Kommunene hadde totalt 22 000 innbyggere i 2008. Etter at fastlandsforbindelsen ble etablert har dette økt til nær 25 000. 

Etter at Eiksundsambandet ble etablert er Søre Sunnmøre vokst fram som en region med et felles arbeidsmarked og et felles boligmarked i mye større grad enn før. I debatten om kommunesammenslåing er en kommune bestående av alle de 7 kommunene på Søre Sunnmøre et av alternativene.

## Referanser


## Eksterne lenker
* Vegen og Vi: Opna mot verda (nr. 4/2008, 28. februar 2008)
* Statens vegvesen: Eiksundsambandet (21. februar 2008)
* Teknisk Ukeblad: Eiksundsambandet  (22. februar 2008)
* Våre Veger: Eiksundsambandet blir forsinket (23. oktober 2007)
St. Petersburg (Florida)

**St. Petersburg** er en by i Pinellas County i den amerikanske delstaten Florida. Byen er kjent som feriemål for nordamerikanske og europeiske turister og som hjemby for den respekterte avisen *[[St. Petersburg Times]]*. Ved folketellingen i 2010 hadde byen 244&nbsp;769 innbyggere.

Byen ligger på en halvøy mellom Tampa Bay og Mexicogulfen og er forbundet med fastlandet i nord, til byen Tampa i øst av broer og viadukter over Tampa Bay og til byen Bradenton i syd av broen Sunshine Skyway Bridge.

## Referanser


## Eksterne lenker
*
Kristanna Loken

**Kristanna Sommer Løken** (født 8. oktober 1979) er en amerikansk skuespillerinne og fotomodell.

## Karriere
Loken debuterte i 1994 i en episode av såpeserien *As the World Turns* som med sine 13 858 episoder fra 1956 til 2010 på CBS, er en av landets lengste såper. I 1996 fikk hun være med i en episode av Law & Order og en episode av *[[Star Trek: Voyager]]*. Hun spilte så fast i  *Pensacola* 1997–98 som handlet om en militær flyveskole.  Så fikk hun være med i neste hele serien *Philly, Just Shoot Me*,  som handlet om en advokatmor fra Philadelphia. Den varte bare en sesong (2000). Hun er antakeligvis mest kjent for sin opptreden som androiden «T-X» i filmen *[[Terminator 3: Rise of the Machines|Terminator 3 - Rise of the Machines]]* fra 2003. Høsten 2006 jobbet hun blant annet med innspillingen av TV-serien The L-Word.

Hun var gift 2008–09 med den kanadiske skuespilleren Noah Danby (1974–) som hun spilte med i den amerikansk-kanadiske TV-serien *Painkiller Jane* (2007), der Kristanna hadde hovedrollen som Jane Vasco, en agent som ikke kan dø.  I ettertid har hun spilt kjæreste med flere kvinner både før og etter Jane. Loken uttalte i 2006 de ord i *Curve magazine* om at «jeg har gått ut med og hatt sex med menn og kvinner, og må si at de forholdene jeg har hatt med enkelte kvinner er mye mer tilfredsstillende, både seksuelt og følelsesmessig, enn de jeg har hatt med enkelte menn... Jeg kobles til en aura, en energi. Og hvis personen jeg kobles til tilfeldigvis er en kvinne, er det bare sånn det er. Det er det som får hjulene mine til å snurre».. Hun er 1,82 m høy.

I det hele har hun fram til 2015 vært med i over tyve amerikanske serier og filmer.

## Familie og oppvekst
Hun er datter av forfatteren Merlin Walton "Chris" Loken (1932–) modellen Rande Porath (1942–), begge med norske røtter. Flere av besteforeldre var født i Norge, og immigrerte til Wisconsins norsk-amerikanske samfunn. Loken er født og oppvokst  på foreldrenes fruktfarm  i Ghent,  New York State.

__NOTOC__

*Lars Larsen Aakre Løken (1822–82) fra gården Løken i Hitterdal (i dag Heddal) i Telemark, gift Turid Halvorsdatter (1839–1910) fra Hjartdal.
**Halvor (Adam) Larsen Løken (1870–1954) fra Løken, gift 1891 Anne Stenersdatter (1868–1932). Emigrerte 1892 til Iola i Wisconsin
***Helmer George Loken (1899–1993), begravd i Hitterdal, Minnesota, gift Florence I. Dobbe (1906–81), datter av Ole Peder Dobbe (1871–1953) og Helena Simonis
****Merlin Walton (Chris) Loken (1932–) født i Waupaca, Wisconsin, krimforfatter, gift modellen Rande Porath (1942–).
*****Kristanna Loken (1979–)

## Filmografi

## Referanser


## Eksterne lenker
* 
* MySpace.com/kristannaloken (Offisiell)
* 

### Intervjuer
* Intervju i ''The Standard Today'' (27. januar 2006)
* Intervju i JoBlo.com (29. desember 2005)
Linda Hunt

**Lydia Susanna Hunter**, bedre kjent som **Linda Hunt**, (født 2. april 1945) er en amerikansk skuespiller. Hun vant Oscar for beste kvinnelige birolle for rollen som den mannlige kinesisk-australske dvergen Billy Kwant i filmen *[[Brennpunkt Djakarta]]* (1982). Hunt er også kjent for rollen som Henrietta Lange i TV-serien **.

## Filmografi (utvalg)
* 1980 – *[[Skipper'n (film)|Skipper'n]]*
* 1982 – *[[Brennpunkt Djakarta]]*
* 1984 – *[[Dune (film)|Dune]]*
* 1985 – *[[Silverado]]*
* 1990 – *[[Førskolepurk]]*
* 1995 – *[[Pocahontas (film)|Pocahontas]]*
 
## Referanser


## Eksterne lenker
* 
*
Vanessa Redgrave

**Vanessa Redgrave** (født 1937) er en britisk skuespiller.

For sin rolle som «Julia» i filmen *[[Julia (film)|Julia]]* vant hun en Oscar for beste kvinnelige birolle i 1977. Hun ble utnevnt til kommandør av Order of the British Empire i 1967.

Redgrave ble kjent i 1961 da hun spilte Rosalind i *[[Som dere vil ha det]]* med Royal Shakespeare Company og har siden hatt mer enn 35 opptredener i Londons West End og på Broadway, foruten å vinne både Tony- og Olivier-priser. Hun har spilt i mer enn 80 filmer, blant annet *[[Blowup]]* (1966), *[[Isadora (film)|Isadora]]* (1968), *[[Mary, Queen of Scots (film)|Mary, Queen of Scots]]* (1971), *[[The Devils (film)|The Devils]]* (1971), *[[Julia (film)|Julia]]* (1977), *[[The Bostonians (film)|The Bostonians]]* (1984), *[[Tilbake til Howard's End]]* (1992), ** (1996) og *[[Om forlatelse|Atonement]]* (2007). Redgrave ble utropt av Arthur Miller og Tennessee Williams som «den største levende skuespillerinne i vår tid», og hun har forblitt den eneste britiske skuespiller som noen gang har vunnet priser fra Oscar, Emmy, Cannes, Golden Globe og Screen Actors Guild. Hun er også mottaker av britiske BAFTAs æresbevisning for 2010 «i anerkjennelse for en framragende og enestående bidrag til filmen.»

Som medlem av Redgrave-familien av skuespillere, er hun datter av Michael Redgrave og skuespilleren Rachel Kempson, søster av avdøde Lynn Redgrave og avdøde Corin Redgrave, mor til skuespillerne Joely Richardson og den avdøde Natasha Richardson, og tante til skuespilleren Jemma Redgrave.

## Referanser


## Eksterne lenker
* 
* 
* 
*  «Vanessa Redgrave: Actress and Campaigner», BBC
*  «She's Got Issues», *The Observer*, 19. mars 2006
Beatrice Straight

**Beatrice Whitney Straight** (født 2. august 1914 i Old Westbury, New York, USA, død 7. april 2001 i Los Angeles, California) var en amerikansk teater- og filmskuespiller.

Straight vant Oscar for beste kvinnelige birolle for rollen som Louise Schumacher i filmen *[[Network]]* (1976).

## Referanser


## Eksterne lenker
*
Gjerdsvika

**Gjerdsvika** er en bygd (krets) og et tettsted i Sande kommune, Møre og Romsdal. Tettstedet heter i SSBs tabeller *Gjerde*. 

I 2012 var det 372 innbyggere i bygda. Tettstedet hadde i 2023 224 innbyggere.

Flere bedrifter er lokalisert i Gjerdsvika, bl.a. Stadt AS, Sanco shipping, John Gjerde AS (produksjon av  ventiler) og Sandanger AS som produserer hermetikk og fiskemat under varemerket ”Sunnmøre”. 

Gjerdsvika kraftverk ble opprettet i 1917, og gjorde at bygda tidlig fikk elektrisk strøm og var en viktig grunn til den sterke industriutviklingen.

Gjerdsvika har også en Coop-butikk med post i butikk, samt barnehage og skole for 1-5 klasse.

Gjerdsvika idrettslags A-lag i fotball spiller i 2022- sesongen i 6. divisjon.

Sysselsettingsfordeling (2001):
*Jordbruk og fiske 6 %; 
*Industri, bygg og anlegg 41 %; 
*Privat tjenesteyting 24 %; 
*Offentlig tjenesteyting 26 %.

## Kilder
* *Gjerdsvika – Nabo til storhavet*, utgitt av Styret i Adolfbuda, 2005
* SSB

## Eksterne lenker
* www.gjerdsvika.no
Svinviks arboret

**Svinviks arboret** er et arboret ved Todalsfjorden på indre Nordmøre, i Surnadal kommune. Arboretet var opprinnelig den private hagen til Anne og Halvor Svinvik på småbruket Gjengstøa i Svinvika. De begynte arbeidet i 1943 og på 1960-tallet var samlingen en av de største som noen private hadde anlagt i Norge. Halvor Svinvik (1894–1976) var både fruktdyrker og hadde en sterk interesse for fremmede planter, særlig rododendron og nåletrær. Dette førte til at han gjorde store deler av eiendommen om til en botanisk hage. Hagen ble etter hvert åpen for publikum og er mye besøkt, særlig om våren under den overdådige rododendronblomstringen. Rododendron, en stor planteslekt innen lyngfamilien, var  lite kjent i Norge da Halvor Svinvik startet sitt arbeid, og i alle fall i området der han bodde. Han skaffet seg de fleste plantene ved å så frø han fikk fra utenlandske forbindelser. En av artene han har introdusert i Norge er den herdige Rhododendron brachycarpum Tiegerstedtii Group. Denne trives så godt i Svinvika at frøplanter spirer på trestubber og mosekledte steiner i hagen. Anlegget er en naturhage og ligger svært naturskjønt til mellom høye nordmørsfjell og Todalsfjorden. i tillegg til rododendron finnes et stort spekter av vakre løvtrearter og kultivarer, samt prydbusker og stauder. 
I 1971 ble hagen og samlingen donert til Vitenskapsmuseet i Trondheim. Fra 2010 er Surnadal kommune eier av Svinviks arboret, og stedet drives som museumshage i regi av Nordmøre museum.

Svinviks arboret ligger like ved riksvei 671 mot Todalen og er åpent for publikum fra mai til august. Omvisinger og kafé.

## Eksterne lenker
* Svinviks arboret